Grásleppuvertíðin er komin vel á veg . Nú eru 99 bátar búnir með veiðidagana sína og hafa tekið netin upp , en 89 bátar eru enn að veiðum , að því er Örn Pálsson , framkvæmdastjóri Landssambands smábátaeigenda , sagði í samtali við Fiskifréttir sem koma út í dag . . Aflinn er mjög svipaður og á sama tíma í fyrra en veiðin hefur skilað um 6.800 tunnum af grásleppuhrognum til þessa . Fram kom hjá Erni að grásleppubátarnir nú væru fimmtungi færri en í fyrra en veiði á dag væri aðeins meiri . Svipaður fjöldi báta var búinn með dagana sína þá eins og nú en munurinn er sá að í fyrra voru 134 bátar eftir á veiðum . Veiðar í innanverðum Breiðafirði mega hefjast 20. maí og í fyrra voru um 50 bátar þar á veiðum . Örn taldi að bátarnir yrðu færri þar í ár .